VinAvisen - Nyheder for uge 18. 2012
Meddelelsen er ikke faldet i god jord hos Bordeauxs négocianter, der jo i høj grad lever af at videresælge primeur-vinene. De frygter også, at forbrugerne vil få ondt i pengepungen, når de fremover skal til at betale den langt højere pris for de drikkemodne Latour-vine.
Det værste er, hvis de andre 1. cru-vinslotte skulle blive fristet til at følge trop og ligeledes ophøre med primeur-salget.
Det, at mange europæiske forbrugere skulle få svært ved at betale priserne for de ældre årgange, afskrækker ikke vinslottene. Et hav af kinesere er nemlig villige til at betale nærmest hvad som helst for at kunne købe og åbne en drikkemoden flaske 1. cru vin fra Bordeaux.
I uge 7 fortalte vi, at CBS Wine, Copenhagen Business School’s store vinklub, skal repræsentere Danmark i semifinalen i Left Bank Bordeaux Cup 2012. Ved denne prestigefyldte amatør-vinsmagning for universiteter og business schools dystes der om den største viden, når det gælder Haut Médoc-vin.
Semifinalen finder sted i London d. 10. maj, og det fire mand stærke danske hold efterlyste en hovedsponsor, der kunne hjælpe med diverse omkostninger. Og det er nu lykkedes at finde en sådan sponsor:
-Vi er utrolig glade for, at danske VinAvisen har hjulpet os med at finde frem til det franske vinslot Château Vignelaure, der ejes af auktionshuset Lauritz.com, og som vil sponsorere vores tur til London, siger formand og grundlægger af CBS Wine, Peter Buch Hansen.
Nu står den på træning, træning og atter træning i forsøget på at være så forberedte som muligt til konkurrencen.
-Vi har planlagt godt seks private smagninger inden semifinalen i London samt en mere seriøs gennemgang af Bordeauxs venstre bred sammen med fine wine konsulent Hans Brauer fra Kjær & Sommerfeldt, fortæller holdets træner og BLC studerende Søren Riber.
Vi har tidligere fortalt om de i alt 145 flasker champagne, som i 2010 blev fundet i et skibsvrag på havets bund ud for den finske øgruppe Åland.
De mange flasker stammer fra champagnehusene Veuve Clicquot, Heidsieck og Juglar, og to af dem er allerede blevet solgt på auktion. D. 8. juni sætter Ålands Landskapsregering endnu elleve flasker til salg på en ny auktion i Alandica Kultur och Kongress i Mariehamn.
Det bliver det franske auktionshus Artcurial, der skal lede auktionen, som omfatter seks flasker Juglar, fire flasker Veuve Clicquot og en flaske Heidsieck.
På en smuk bakketop med udsigt over Adriaterhavet, ikke langt fra byen Rimini, ligger vingården San Patrignano. Et fuldstændigt unikt samfund, hvor op imod 1600 unge tidligere stofmisbrugere søger at finde tilbage til ære og værdighed sammen med en stab på mange hundrede frivillige og professionelle, men uden en eneste øre i offentlig støtte.
Det er et uforglemmeligt sted. Perfekt beskårne vinstokke så langt øjet rækker. Bjerge i baggrunden i den ene retning og en stribe blåt Adriaterhav i den anden retning. Og overalt masser af glade og stolte unge mennesker.
Men man kan også benytte sig af "hyperdekantering", en metode introduceret af den amerikanske kogebogsforfatter Nathan Myhrvold. Man hælder simpelt hen rødvinen i en blender, lader den blende på højeste gear i et halvt til et helt minut, lader skummet lægge sig og hælder den dernæst i vinglassene.
Vinskribenten Terrence Jones viser og kommenterer fremgangsmåden i en lille film på YouTube. Her smager han den hyperdekanterede vin op mod et glas af samme vin skænket direkte fra flasken. Det må dog være mere interessant at sammenligne "blender-vinen" med vin dekanteret på traditionel vis. Det må vi prøve ved lejlighed.
Elisabetta Geppetti har fire børn – her ses hun med datteren Clara, der egentlig læste filosofi, men er stoppet, da hun meget hellere vil arbejde med i vinhuset.
Postkort nr. 17 fra Toscana:
Fattoria Le Pupille ligger i det område i Maremma, der hedder Scansano, som er berømt for sin rødvin Morellino di Scansano – en vin, der fik sin egen appellation i 1978. Morellino betyder "den lille mørke" på italiensk og henviser til Sangiovese, der er den helt store drue i denne egn – og som denne vin fremstilles på.
Fattoria Le Pupille’s vinmager, sicilianske Valentina Valenza, førte os gennem en smagning af vingårdens fornemme vine – især rødvine, der havde en dejlig kraftigt krydret smag. Ifølge Elisabetta Geppetti er det højst sandsynligt de mange krydderurter i Maremma, der påvirker vinene.
Turen gik videre til Bolgheri, der har sin egen appellation i Maremma.
At Bolgheri fra at have været stort set ukendt med et trylleslag fik en vigtig plads på det vinøse verdenskort skyldes, at det var her, supertoskaneren Sassicaia blev født. Den første årgang af vinen kom på markedet i 1968, og den gjorde ikke bare sit vinhus, Tenuta San Guido, berømt, men også Bolgheri. Siden da har mange dygtige vinproducenter slået sig ned for at lave vin i området.
Man er tæt på havet i Bolgheri, og det smukke landskab er præget af meget lange alléer af pinjetræer. Disse alléer blev i gamle dage brugt af fine damer, der – når de skulle ned til vandet – red i pinjetræernes tætte skygge for ikke at blive solbrændte. Det var dengang, hvor det var fint at være hvid i huden.
Det vinhus, der ligger tættest ved havet, er Tenuta Argentieri, og det var første stop i Bolgheri.
Vingårdens navn kommer af argento – italiensk for sølv – hvilket henviser til, at Bolgheri havde adskillige sølvminer dengang i oldtiden, da etruskerne herskede i området.
Argentieri ejes af hotelfamilien Fratini, og da den grundlagde vinhuset i 1999, var det i samarbejde med den berømte italienske vinfamilie Antinori – der så siden er blevet købt ud.
I Bolgheri er man ikke – som i det øvrige Toscana – i Sangiovese-land. Det er faktisk kun 2% af vinmarksarealet, der er dækket af Sangiovese. På resten dyrkes der frem for alt Bordeaux-druerne Cabernet Sauvignon, Merlot og Cabernet Franc, som hos Argentieri indgår i nogle glimrende røde blandingsvine. Herhjemme forhandles vinene af Løgismose Vin.
VinAvisens mangeårige korrekturlæser, Alan Madvig, har i sin tid lavet en liste over samtlige James Bond film og de vine, agenten drikker. Den kan ses ved at klikke her.
Nu er den næste film (nr. 23), Skyfall, i støbeskeen, og her vil agent 007 - alias Daniel Craig - skifte champagneglasset ud med et ølglas fyldt med øl fra det hollandske bryggeri Heineken.
De bedste vine – og en rullepølse
Blandt festivalens arrangementer var kåringen af festivalens bedste fødevare samt de bedste vine udvalgt af de besøgende.
Bedste rødvin blev en Allee Bleue, Pinotage 2003 fra Sydafrika, importeret af Born Wine-Import. Og bedste fødevare var en stegt rullepølse fra Kødsnedkeren.
Årets smagekatalog samt stemningsbilleder fra festivalen kan allerede nu ses på netttet.
Nu er D.K. Vinimport begyndt at forhandle disse glas med rød- og hvidvin i Danmark – i første omgang med salg til festivaler, markeder, koncerter, sportsbegivenheder og lignende større arrangementer for øje.
< Peter Mosten i gang med at tappe saften fra adskillige birketræer. En del af den ender som snaps.
Da champagne ifølge EU-reglerne er en beskyttet betegnelse, har Peter Mosten døbt sin vin, der fremstilles på samme måde som champagne, Sav Sparkling.
Sidste nyt fra Björksavsprodukter i Åre, som Mostens firma hedder, er Sav Snaps, der er lavet på destilleret birketræs-vin tilsat en række lokale krydderurter fra Jämtland, hvor vineriet og destilleriet ligger.
Nu er Allan Tolstrup Kristiansen blevet ansat hos Kjær & Sommerfeldt, hvor han skal varetage stillingen som Key Account Manager for Fyn og Jylland med fokus på salg samt udvikling af koncept og sortiment målrettet julehandlen.
Privat bor han i Odense med Lone og deres to piger på 14 og 16 år.
Adresse: Kjær & Sommerfeldt, Emil Neckelmanns Vej 15 A-B, 5220 Odense SØ, mobil: 25 70 50 82, e-mail: atk@kogs.dk, www.kogs.dk.
Mousserende vin med fine bobler og en let smag, der må siges at være i overensstemmelse med tilbudsprisen.
Lækker hvidvin, der hænger rigtig godt sammen. Den har en fint krydret duft og en elegant druesmag med noter af grønne æbler og stikkelsbær. Dertil en blød syre.
Joseph Cattin, Gewurztraminer, Alsace, Frankrig, 2010, lav alkohol (13%)
Denne hvidvin er en klassisk Gewurztraminer med en duft af en hel blomstereng og en blød, aromatisk og lækker smag med noter af mandarin, akaciehonning og kærlighedsfrugt. Vinen kan godt stå alene, men er også fin til en salat med lidt røget and eller kråser - for nu at give et forslag ...
Muré, Gewurztraminer, Alsace, Frankrig, 2010, lav alkohol (13%)
Typisk Gewurztraminer i både duft og smag, men ikke så opulent, som druen godt kan være. Denne hvidvin er faktisk meget elegant med sin fint krydrede frugt. Flasken har skruelåg.
Arboleda, Vinedo Chilhue, Chardonnay, Valle de Aconcagua, Chile, 2010, middel alkohol (13,5%)
Også Chile har små vinbrug, der satser på høj kvalitet - såkaldte butiks-vinerier. Her er en prægtig hvidvin fra et af dem - en vin med en elegant frugtsmag og noter af blandt andet tropiske frugter, nødder og ristet brød og dertil en blød syre. Så god en vin er naturligvis udstyret med skruelåg.
Sogno di Ulisse, Tenuta Ulisse, Terre di Chieti IGP, Italien, 2011
Pæn, let hvidvin med en duft af grønne druer og en blød smag, der er tør uden at knase. I smagen er der modne sommeræbler og stikkelsbær. Flasken har skruelåg.
Fleur d'Or, André Kleinknecht, Alsace, Frankrig, 2010, lav alkohol (12%)
Let hvidvin på økologiske druer - en vin til en rimelig pris og uden noget større vingefang. Frisk syre og noter af æbler.
En god og vellavet rosévin med en struktur, der gør vinen god til mad. I smagen er der hindbær og lidt Kongen af Danmarks ...
Til prisen en rigtig god rødvin, let og nem at drikke. Den femte stjerne får den for prisen.
Domaine du Christia, Côtes du Rhône, Frankrig, 2011, middel alkohol (13,5%)
Denne rødvin på økologiske druer lugter og smager, som en god Rhône skal gøre. Den kommer blidt ind i munden og vokser i bredden på en meget civiliseret måde.
Burle, Côtes du Rhône, Frankrig, 2010, middel alkohol (14%)
Ved første slurk er man lige ved at tro, at denne rødvin er fra Australien. Der er intens frugt og ret meget sødme. Men der er meget mere: Krydderi - peber - og mørke hyldebær, røde kirsebær og en anelse lakrids i eftersmagen. Et rigtig godt glas til prisen.
Ensema, Sansilvestro, Langhe, Italien, 2009, middel alkohol (13,5%)
Denne rødvin på 50% Barbera, 30% Nebbiolo og 20% Dolcetto har en tør og frugtagtig smag med gode fadtoner. Den er fortræffelig til mad, gerne lidt fede retter.
Jaspinegre, Jaspi, Montsant, Spanien, 2010, høj alkohol (14,5%)
Superlækker rødvin med en flot struktur og fløjlsblød frugt. Attraktiv pris.
Tarapacá Reserva, Maipo Valley, Chile, 2010, middel alkohol (14%)
Fortræffelig rødvin på druerne Cabernet Sauvignon og Merlot. Der er Cabernet (solbær) i duften og blød og fyldig frugt i smagen med diskrete fadtoner. En virkelig god ledsager til kødretter, der gerne må være lidt kraftige.
Château Lamothe-Vincent, Bordeaux, Frankrig, 2010, høj alkohol (14,5%)
Når et Bordeaux-slot går over til skruelåg, så lysner det. Flot duft og en intens frugtsmag, der vil være fin til en kraftig kødret. Flasken har skruelåg.
Conte di Campiano, Primitivo, Manduria, Italien, 2010, høj alkohol (14,5%)
Kraftig rødvin med flot duft og god druefylde. Dertil en lille sødme og bløde tanniner. En vin, som mange vil kunne lide.
Piazzo, Nebbiolo, Barbaresco, Italien, 2008, middel alkohol (14%)
Dejlig rødvin, dejlig duft, dejlig smag. En glimrende italiener fra Piemontes marker.
Der er ikke voldsomt mange smagsnuancer i denne rødvin, men til prisen er den rigtig god. Der er ren frugt, let krydderi og gode tanniner i den. En udmærket frikadelle-skubber.
Evoché, Tempranillo, Ribera del Gallego, Spanien, 2011, middel alkohol (14%)
Rødvin med frugtfylde og god struktur. Dertil en lille sødme og et tannin-bid, der gør vinen velegnet til mad.
Ascheri, Dolcetto d'Alba, Italien, 2011, middel alkohol (13,5%)
Der er kirsebær i denne rødvin - både i duft og smag. Der er intens frugt, krydderier og tanniner. En vin fx til kraftige, sammenkogte kødretter. En god vin, men prisen kostede desværre den femte stjerne.
Leon Millot, Skærsøgaard Vin, Regional vin fra Jylland, Danmark, 2009, lav alkohol (12%)
Kan man lave rødvin i Danmark? Ja, det kan man faktisk godt, og denne rødvin er en af de gode. Den er mild med en fin duft af friske bær og med en blød og rund frugtsmag. Nyd den gerne let afkølet til en god frokostret.
Cuvée Confidence, Domaine Fond Croze, Côtes du Rhône, Frankrig, 2009, middel alkohol (14%)
En meget tør Rhône-rødvin uden særlig markant frugt og en bittert bid i eftersmagen.
Les Ursulines, Jean-Claude Boisset, Pinot Noir, Bourgogne, Frankrig, 2010, lav alkohol (12,5%)
Let og venlig lille rødvin uden den store kompleksitet, som man ellers forbinder med Bourgogne.
Poggio Argentato, Fattoria Le Pupille, Toscana, Italien, 2011, lav alkohol (12,5%)
En vidunderlig hvidvin, der dufter af eksotiske frugter med et strejf af fad. Smagen er nærmest cremet med god frugt og en lang eftersmag med noter af citrusfrugter. Prisen er faktisk rimelig for den høje kvalitet.
En intens og dejlig krydret rødvin med noter af løvstikke, anis og fenikkel. Nyd den fx til en krydret ret med kalv.
Fattoria Le Pupille, Morellino di Scansano, Italien, 2010, middel alkohol (13,5%)
En blød og varm rødvin med fine krydrede noter og en lang fyldig og frugtrig eftersmag. Nyd den fx til en let krydret pastaret.
Poggio Valente Riserva, Fattoria Le Pupille, Morellino di Scansano, Italien, 2008, middel alkohol (14%)
En fornem krydret rødvin med noter af anis og koriander i duften og en bred, åben og dejlig krydret smag med mange facetter. Eftersmagen er nærmest uendelig lang. Prøv den til en ret med lam eller måske en sammenkogt krydret ret.
Saffredi, Fattoria Le Pupille, Maremma Toscana, Italien, 2008, høj alkohol (14,5%)
Dette er Fattoria Le Pupille's topvin, som ti gange har opnået de optimale tre glas i den italienske vinguide Gambero Rosso. Og det forstår man godt. Denne rødvin har en elegant duft af modne kisebær og mandler og en stor, varm og harmonisk smag af moden frugt og tilpas eg. Det er Sydens sol på flaske.